CELEX: 31982R0845
Language: el
Date: 1982-04-13 00:00:00
Title: Κανονισμός (EOK) αριθ. 845/82 τής Επιτροπής τής 13ης Απριλίου 1982 περί θεσπίσεως μεταβατικών μέτρων όσον αφορά τή συνεισφορά στήν παραγωγή ζάχαρης γιά τήν περίοδο εμπορίας 1981/82

Avis juridique important

|

31982R0845

Κανονισμός (EOK) αριθ. 845/82 τής Επιτροπής τής 13ης Απριλίου 1982 περί θεσπίσεως μεταβατικών μέτρων όσον αφορά τή συνεισφορά στήν παραγωγή ζάχαρης γιά τήν περίοδο εμπορίας 1981/82  

Επίσημη Εφημερίδα αριθ. L 098 της 14/04/1982 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 845/82 ΤΗΣ ΕΠΙΤΡΟΠΗΣ  της 13ης Απριλίου 1982  περί θεσπίσεως μεταβατικών μέτρων όσον αφορά τη συνεισφορά στην παραγωγή ζάχαρης για την περίοδο εμπορίας 1981/82  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 606/82 (2), και ιδίως το άρθρο 48,  Εκτιμώντας:  ότι η εισαγωγή νέου καθεστώτος οικονομικής συνυπευθυνότητος των παραγωγών στον τομέα της ζάχαρης καθιστά αναγκαία την αναθεώρηση των λεπτομερειών εφαρμογής στον τομέα συνεισφοράς στην παραγωγή, και ιδίως των όρων υπό τους οποίους καθορίζεται και εισπράττεται το ποσό της συνεισφοράς· ότι η αναθεώρηση αυτή γίνεται τώρα· ότι σ' αυτές τις συνθήκες η εφαρμογή των υπαρχουσών διατάξεων θα προσέκρουε σε αισθητές δυσκολίες· ότι συνεπώς αποδεικνύεται αναγκαίο να θεσπισθούν μεταβατικά μέτρα για να διευκολυνθεί η μετάβαση στο ανωτέρω αναφερόμενο νέο καθεστώς, που συνίσταται στη μη εφαρμογή του άρθρου 5 του κανονισμού (ΕΟΚ) αριθ. 700/73 της Επιτροπής της 12ης Μαρτίου 1973 περί θεσπίσεως ορισμένων αναγκαίων λεπτομερειών για την εφαρμογή του καθεστώτος των ποσοστώσεων στον τομέα της ζάχαρης (3), όπως τροποποιήθηκε τελευταία από τον κανονισμό (ΕΟΚ) αριθ. 114/79 (4)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 5 του κανονισμού (ΕΟΚ) αριθ. 700/73 δεν εφαρμόζεται στην περίοδο εμπορίας 1981/82.  Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 13 Απριλίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 177 της 1. 7. 1981, σ. 4.  (2) ΕΕ αριθ. L 74 της 18. 3. 1982, σ. 1.  (3) ΕΕ αριθ. L 67 της 14. 3. 1973, σ. 12.  (4) ΕΕ αριθ. L 17 της 24. 1. 1979, σ. 7.